হর্নবিল লজ হর্নবিল লজটা একেবারে জঙ্গলের মধ্যে। আশেপাশে কোনো শহর বা গাঁ নেই। একপাশে পেরিয়ার নদী, ওপারে খাড়া উঠে গেছে পশ্চিমঘাট পাহাড়। নদীর কূলে কূলে ও ক্যাম্পের চারপাশে নানারকম পাখির কূজন। এদের দেখতেই পৃথিবীর নানা জায়গা থেকে দর্শকরা এখানে আসেন। লজে বিদেশী পক্ষিপ্রেমীদের সংখ্যাই বেশি দেখলাম। ক্যাম্পে খাওয়ারদাওয়ার ব্যবস্থা বেশ ভালোই। সকাল বিকেল গাইডের সঙ্গে পাখির খোঁজে ঘোরাঘুরি। এছাড়াও আছে অনেকগুলো সাইকেল। যে কোনো একটায় চেপে যতদূর ইচ্ছা ঘুরে বেড়ানো যায়। নদীর জন্য আছে অনেকগুলো কায়াক বা ছোটো নৌকা। কিন্তু পেরিয়ারের মত নদীতে একা একা চালাবার সাহস হল না।